Lav et referat af nedenstående tekst:

Tekst:
Venstres nordjyske stemmesluger, Preben Bang Henriksen, og Inger Støjberg har tidligere stået skulder ved skulder. De var tætte allierede i Venstre, da Inger Støjberg var næstformand i partiet. Preben Bang Henriksen var sågar en af de få Venstre-folk, der stemte imod en rigsretssag mod Støjberg. Men nu skal de to toppolitikere kæmpe om de samme borgerlige vælgere, når valget går ind i Nordjylland. -	Jeg har haft et tæt og godt samarbejde til Inger (Støjberg, red.). Vi har et godt forhold - også efter hun har forladt Venstre og Folketinget, siger Preben Bang Henriksen. Hvordan bliver det så at skulle kæmpe mod Inger Støjberg? -	Det bliver da anderledes, og det bliver da også en hård kamp om stemmerne. Jeg er spændt på at se, hvilken politik Inger rent faktisk står for. Det er jo sparsomt, hvad vi kender til hendes politik, siger Preben Bang Henriksen (V). Tager stemmer fra mange partier Onsdag annoncerede Inger Støjberg, at hun stiller op for Danmarksdemokraterne i Nordjyllands Storkreds, når Mette Frederiksen trykker på valgknappen. Preben Bang Henriksen er ikke i tvivl om, at Støjberg kommer til at hugge stemmer fra Venstre og andre borgerlige partier. -	Inger (Støjberg, red.) får mange stemmer i Nordjylland. Ingen tvivl om det, siger han til TV2 Nord. Men I risikerer jo, at Støjberg snupper rigtig mange Venstre-stemmer, og måske endda et nordjysk mandat eller to fra Venstre? -	Jeg tror, hun tager stemmer mange steder fra. Både fra Socialdemokratiet, Konservative, Nye Borgerlige og i særdeleshed Dansk Folkeparti. Og ja, også Venstre. Men jeg tror, vi allerede har afleveret mange af vores stemmer til Inger Støjberg, da hun forlod partiet, siger Preben Bang Henriksen og fortsætter: -	Så hvis man tror, at Inger kun henter sine stemmer fra sit gamle parti, så tager man fejl, siger han. I den seneste Megafon-målinger ligger Venstre til 13,1 procent af stemmerne. Det er en tilbagegang på over 10 procentpoint siden valget i 2019. Inger Støjberg ligger på landsplan til cirka 10 procent af stemmerne.

Referat:
Med Inger Støjberg på stemmesedlen i Nordjylland kan det gå hårdt ud over Venstre, når valget skal afgøres.